b'\n_START_ARTICLE_\nPresbyteriaaninen kirkko\n_START_PARAGRAPH_\nPresbyteriaaninen kirkko on reformoiduista kirkkokunnista varsinkin Isossa-Britanniassa ja Yhdysvalloissa k\xc3\xa4ytetty nimitys. Termi\xc3\xa4 presbyteriaanit k\xc3\xa4ytettiin ensin Skotlannin kirkon j\xc3\xa4senist\xc3\xa4, ja se johtuu kirkon presbyteerisest\xc3\xa4 kirkkoj\xc3\xa4rjestyksest\xc3\xa4, jossa maallikot eli presbyteerit muodostavat samanarvoisina pappien kanssa presbyteerioiksi kutsuttuja kirkollisia hallintoelimi\xc3\xa4. Presbyteerioita on kirkollisen hallinnon kaikilla tasoilla paikallisseurakunnista valtakunnalliseen kirkkoon saakka. Presbyteriaaninen kirkkoj\xc3\xa4rjestys vallitsee useiden muidenkin maiden reformoiduissa kirkoissa.'